**קו העוני**

* **נושא השיעור:**

**קו העוני**

* **תחום הוראה:**

**אזרחות**

* **כותב:**

**שחר רגב**

מחנך לאזרחות

"שיעור אחד ביום" הוא יוזמה שנועדה לספק במה מוגנת לדיון, בעקבות ניסיון ההפיכה המשטרית. השיעורים מיועדים לקהל הרחב, ללמידה עצמאית. השיעורים נכתבים על ידי מחנכות ומחנכים במערכת החינוך.

הממשלה הנוכחית בחרה לצאת במרוץ לעבר הפיכה משטרית דרך חקיקה להחלשת מעמדה של המערכת המשפטית. כל זאת במקום לדאוג לדברים החשובים באמת כגון מצבם העגום של עניי הארץ.

1. מהו עוני, לדעתך?
2. קראו את מילות השיר של רוני סומק "קו העוני". האם השיר עוזר להגדיר את המושג עוני? מה המשמעות של עוני לפי שיר זה? האם קו העוני הוא מושג מופשט וסובייקטיבי שקשור לתחושה של אדם או שמדובר במושג ודאי וניתן לזיהוי באופן ודאי?

 התבוננו בתרשימים הבאים הלקוחים מתוך [דו"ח
 הביטוח הלאומי](https://www.btl.gov.il/Publications/oni_report/Pages/oni2021.aspx) לשנת 2021 וענו על השאלות:

1. האם יש קשר בין גיאוגרפיה לעוני? מה המשמעות של קשר זה?
2. האם מיקומה של ישראל ביחס למדינות ה-OCED במדד העוני מניח את הדעת?
3. עד כמה נתוני העוני מדאיגים אותך באופן אישי? האם נדרשת הפניית תשומת לב מדינית באופן נחרץ יותר?

**קו העוני / רוני סומק**

כְּאִלּוּ אֶפְשָׁר לִמְתֹחַ קַו וְלוֹמַר: מִתַּחְתָּיו הָעֹנִי.

הִנֵּה הַלֶּחֶם שֶׁבְּצִבְעֵי אִפּוּר זוֹלִים נִהְיָה שָׁחֹר

וְהַזֵּיתִים בְּצַלַּחַת קְטַנָּה עַל מַפַּת הַשֻּׁלְחָן.

בָּאֲוִיר, עָפוּ יוֹנִים בִּמְטַס הַצְדָּעָה

לִצְלִילֵי הַפַּעֲמוֹן שֶׁבְּיַד מוֹכֵר הַנֵּפְט בָּעֲגָלָה הָאֲדֻמָּה,

וְהָיָה גַּם קוֹל הַנְּחִיתָה שֶׁל מַגְּפֵי הַגּוּמִי בָּאֲדָמָה הַבֻּצִּית.

הָיִיתִי יֶלֶד, בַּבַּיִת שֶׁקָּרְאוּ לוֹ צְרִיף,

בַּשְּׁכוּנָה שֶׁאָמְרוּ עָלֶיהָ מַעְבָּרָה.

הַקַּו הַיָּחִיד שֶׁרָאִיתִי הָיָה קַו הָאֹפֶק וּמִתַּחְתָּיו הַכֹּל נִרְאָה

עֹנִי.

\* מומלץ להקשיב [לשי צברי](https://www.youtube.com/watch?v=EY_G3GYRBsc)



